polyglot-tagger/wikipedia-language-snippets-filtered huggingface dataset:
காட்டுமலை கந்தசாமி கோயில் அருளாளர் சீனியர் அவர்களால் கதிர்காம யாத்திரையின் பின் கதிர்காமத்தில் இருந்து கொண்டுவந்த வேலை வைத்து உருவாக்கப்பட்டது.கதிர்காம வேலவன் அருளின் விளைவாலே முருகன் ஆலயம் அச்சுவேலி நாவலம்பதியில் தோற்றம் பெற்றது .காடு மலை தாண்டி கதிரவன் திருவடி பணிந்து கதிர்காம வேலவன் வாக்கிற்கு இணங்கவே இவ்வாலயம் அமைக்கப்பட்டது.காட்டுமலை கந்தசாமி என்ற பெயர் வரவும் இதுவே காரணமாக அமைந்தது.
இக் கோவிலில் மூலமூர்த்தி சிவன் ஆக இருந்த போதிலும் ஆறுமுகப் பெருமானுக்கே சிறப்பிடம் தரப்பட்டது. சுற்றுப்புறத்தில் விநாயகரும்,அம்மையும்,வைரவர்,காளி,பழனி ஆண்டவர் முதலிய பரிவார மூர்த்திகளும் வீற்றிருக்கின்றனர். ஆலயம் ஸ்தாபிக்கப்பட்ட காலத்திலிருந்து 1971 ஆம் ஆண்டுவரை வேற்பெருமானுக்கு விசேட உற்சவமாக ஆனிப்பூரணையில் தீர்தோற்சவம் நிகழும் வகையில் பதினைந்து திருவிழாக்கள் நடைபெற்று வந்தன.
1929 ஆம் ஆண்டு அருளாளர் சீனியர் அவர்கள் கோவிலை நிறுவிச் சுவாமியை பிரதிஸ்டை செய்ததோடு தாமே பூசகராய் அமர்ந்து நித்திய பூசைகளையும் செய்தார். தமிழ் வேதமாகிய தேவார,திருவாசகத்தை மந்திரமாக கொண்டு அவர் அன்போடு செய்த பூசை வெகு விரைவில் பலனளித்தது. நோய் படிப்படியாக குறைய ஆரம்பித்தது. அருளாளர் அகம் மிக மகிழ்ந்தார். காட்டுமலைக் கந்தனின் அருட்திறத்தை எண்ணி வியந்தார்.
பண்டாரம் போல் வடிவம் தாங்கி வந்த தம்பதிகளுடன் நாவலம்பதிக்கு வந்து தாம் வதியும் மனைக்குச் சென்று கால் கழுவி வர கிணற்றடிக்குச் சென்றனர். அவ்வேளை துணையாக வந்த வயது முதிர்ந்த தம்பதிகளைக் காணாது அருகில் உள்ள கொன்றை மரச் சோலையிலே தேடிப் பார்த்தார்.அவர்களைக் காணமுடியவில்லை.கந்தனையே வேண்டிய வண்ணம் தம்மனைபுகுந்தார்.
ஒருமைப் பண்புக் குழு (ஐரோப்பாவில் பரவலாக உள்ளது; நடுவண் கிழக்குப் பகுதியில் அங்கங்கு அமைந்துள்ளது.வேறெங்கும் இது அமைவதே இல்லை.)
ஒருமைப் பண்புக் குழு (நடுவண் கிழக்குப் பகுதி, துருக்கி, காகாசசு, இத்தாலி, கிரீசு, பால்கன்கள், வட, வடகிழக்கு ஆப்பிரிக்கா)
ஒருமைப் பண்புக் குழு * (சொகோத்திராவில் பரவலாக உள்ளது. பாக்கித்தான், ஓமன், கிரீசு, செக் குடியரசு, துருக்கியர்கள் சில நோக்கீடுகளில் காணப்பட்டுள்ளது.)
ஒருமைப் பண்புக் குழு 2 (மேற்காசியாவிலும் நடுவண் ஆசியாவிலும் தெற்கு ஐரோப்பாவிலும் வட ஆப்பிரிக்காவிலும் பரவலாக காணப்படுகிறது)
இன்றைய கால்வழிகளில் இருந்து நாம் பின்னோக்கிச் சென்றால் பழந்தலைமுறை மக்கள்தொகையின் முழு மரபியல் வேறுபாட்டை அறிதல் முடியாது: ஏனெனில், மரபன் பெயர்வு சில வேறுபாடுகளை இறக்கச் செய்துவிடும். செலவுநோக்கில், முழு ஒய் மரபன், ஊன்குருத்து மரபன் ஓர்வுகள் அத்தரவுகளை முழுமையாகத் தரவல்லனவாக அமைவதில்லை; என்றாலும், கடந்த பத்தாண்டுகளாக அவற்றின் செலவு அல்லது அடக்க விலை குறைந்துவிட்டது. ஒருமைப் பண்புக் குழுவின் கூட்டிணைவு நேரங்களும் ந்டப்பு புவியியல் பரவலும் கணிசமான பிழை உறுதியின்மைகளைக் கொண்டுள்ளன. இது மிகவும் கூட்டிணைவு நேரங்களுக்குப் பொருந்தும்; ஏனெனில், பெரும்பாலான மக்கள்தொகை மரபியலார் இன்னமும் சிவத்தோவ்சுகி முறையைப் பின்பற்றுகின்றனர். "சிவத்தோவ்சுகி முறை", அதன் பொய்மைத் தன்மைக்காக மரபன் கால்வழியியலாரால் தொடர்ந்து எதிர்க்கப்பட்டு வருகிறது. முழுச் சமூக உயிரியான "ஆங்கிலோபாலிபியா பேலன்சு" வகைக் குளவியில் எட்டு ஒருமைப் பண்புக் குழுக்கள், அவை உள்ள இருப்பிடத்தைப் பொறுத்து, அமைகின்றன. இது மரபியல் பெயர்வு நிகழ்ந்ததைத் தெளிவாகக் காட்டுகிறது.
கீழொட்டு உரைஒருமைப் பண்பு வகைமை என்பது ஓர் உயிரியின் ஒற்றைப் பெற்றோரில் இருந்து மரபுப் பெறாகப் பெற்ற மரபன்களின் குழுவாகும். ஒருமைப் பண்புக் குழு அல்லது இன் , ஒருமடி, ஒற்றை, எளிய ) என்பது பொது மூதாதையை ஓர் ஒற்றை கருவன் பல்லுருவாக்கச் சடுதிமாற்றத்தால் பகிரும் நிகர்த்த ஒருமைப் பண்பு வகைமைகளின் குழுவாகும். மேலும் குறிப்பாக, ஒருமைப் பண்புக் குழு என்பது, ஒருங்கே மரபுவழி கையளிக்கப்பட்ட நெருக்கமாகப் பிணைந்த, பல்வேறு குறுமவகங்களில் அமைந்த மாற்றுருக்களின் அல்லது மரபன் தனிமங்களின் சேர்மானமாகும். ஒருமைப் பண்புக் குழுவில் ஒத்த ஒருமைப் பண்பு வகைமைகள் அமைவதால், ஒருமைப் பண்பு வகைமையில் இருந்தே ஒருமைப் பண்புக் குழுவைக் கண்டறியலாம். ஒருமைப் பண்புக் குழுக்கள் பல்லாயிரம் ஆண்டுகள் வேறுபாடுள்ள ஒற்றைக் கால்வழியை சேர்ந்தவை, . ஒருவர் ஓர் ஒருமைப் பண்புக் குழுவில் உறுப்பினராக அமைதல் அவரிடம் உள்ள மரபுப் பொருளின் மிகச் சிறிய விகிதத்தாலேயே முடிவு செய்யப்படுகிறது.
இதனால் குறிப்பிட்ட மரபியல் குறிப்பானின் நிலவுகை, தொடர்ந்து அது 100% அலவுக்கு உயரும் வரையோ அல்லது முற்றிலும் இல்லாமல் போகும்வரையிலோ அலைவுறுகிறது. உயர்வான கலப்பு நிகழும் பேரளவு மக்கள்தொகைகளில் மாற்றுமரபு அலகுகளின் மரபியல் பெயர்வின் வீதம் மிக்க் குறவாக அமைகிறது; என்றாலும், தாழ்வாக கலப்பு நிகழும் சிற்றளவு மக்கள்தொகைகளில் மரபியல் பெயர்வீதம் கூடுவதால் மாற்றங்கள் விரைந்து நிகழ்கிறது. குறிப்பிட்ட ஒருமைப் பண்பு வகைமைகளும் ஒருமைப் பண்பு வகைமைக் குழுக்களும் சார்ந்த செறிவும் புவிப்பரப்புப் பரவலும் நிறுவனர் விளைவைச் சந்திக்கின்றன அல்லது மீள்நிகழ் மக்கள்தொகை இடுக்கண்களைச் சந்திக்கின்றன. எனவே இதனால் மக்கள்தொகைகள் தனிப்படுதலும் அளவில் உயர்தலும் ஏற்படுகிறது.
இன்றுவரை வாழும் ஒருமைப் பண்புக் குழுவின் சடுதிமாற்ரத்துக்குச் சார்பாகவோ எதிராகவோ யற்கைத் தேர்வு ஏதும் இல்லையெனக் கொள்லப்படுகிறது; எனவே சடுதிமாற்ற விகிதங்களைத் தவிர, மக்கள்தொகை மரபியலுக்கான முதன்மை உந்தல் மரபியல் பெயர்வு ஆகும். இம்மரபியல் பெயர்வு மக்கள்தொகையில் அமையும் ஒருமைப் பண்புக் குழுக்களின் விகிதசமங்களை மாற்ருகிறது மரபியல் பெயர்வு என்பது குறிப்பிட்ட மக்கள்தொகையின் உறுப்பினர்கள் தம் மரபுக் கூறுகளைத் தகுந்த பாலினமுள்ள அடுத்த தலைமுறை உறுப்பினர்களுக்கு கடத்தும் பதக்கூறுகளின் தற்போக்கு அல்லது வருநிகழ்வுபோக்குத் தன்மையானது உருவாக்கும் தற்போக்கு வேறுபாடு அல்லது அலைவு ஆகும்.
ஊன்குருத்துகள் மாந்தரில் உள்ளதுபோன்ற முழுக்கருவன் உயிர்க்கலத்தின் கலக்கணிகத்தில் அமையும் சிற்றுறுப்புகள் ஆகும். இவற்றின் முதன்மைப் பணி உயிர்க்கலங்களுக்கு ஆற்றலைத் தருவதாகும். இவை முன்பு விடுபட்டு இயங்கிய குச்சுயிரிகளின், குறுக்கமுற்ற இணைவாழ்வுக் கால்வழிகளாகும் எனக் கருதப்படுகிறது. இப்படிக் கருதுவதற்கான காரணம் இவற்றில் முழுமை வாய்ந்த ஊன்குருத்து மரபன் நிலவுவதும் இதன் கட்டமைப்பு முழுக்கருவன் உயிரியை விட குச்சுயிரியை ஒத்துள்ளதும் ஆகும் பெரும்பாலான மாந்தரின மரபன்கள் உயிர்க்கலத்தின் கலக்கருவில் உள்ள குறுமவகங்களிலேயே அமைந்தாலும் ஊன்குருத்து மரபன் மட்டும் கலக்கணிகத்தில் அமைதல் இதற்கு விதிவிலக்காகும்.
ஒருமைப் பண்புக் குழு (தாழ் நிகழ்வெண்ணில் ஐரோப்பாவின் பல இனக்குழுக்களிலும் அமைந்துள்ளது; காகாசசிலும் ஈரானிய மேட்டுச் சமவெளியிலும் அனதோலியாவிலும்மிகப் பரவலாக அமைந்துள்ளது; ஐரோப்பாவில் கிரீசு, இத்தாலி, இபேரியன் தீவகம், தைரோல், பொகிமியாவில் அமைந்துள்ளது; வட ஐரோப்பாவில் மிகவும் அருகியே உள்ளது)
ஒருமைப் பண்புக் குழு (ஓசியானா, வட/நடு/கீழை ஆசியா, வட அமெரிக்காவிலும் பரவலாகவும் தென் அமெரிக்கா, தெற்காசியா, மேற்காசியா, ஐரோப்பா ஆகியவற்றில் ஓரளவும் அமைகிறது)
ஒருமைப் பண்புக் குழு 11 கிழக்கு ஆப்பிரிக்கா, வட ஆப்பிரிக்கா, நடுவண் கிழக்குப் பகுதி, நடுத்தரைக் கடல் சார்ந்த பால்கன்கள்; முன்பு 3
ஒய் குறுமவக மரபன், ஊன்குருத்து மரபன் தனிக் கூறுபாடே, இவ்விருவகை மூலக்கூறுகளின் குறிப்பிட்ட துண்டத்தில் சடுதிமாற்றங்கள் தொடர்ந்து திரள இயல்வதும் அச்சடுதிமாற்றங்கள் மரபனில் நிலைத்த ஓரிடத்தில் நிலையாகத் தங்கிநிற்பதும் ஆகும். மேலும் இந்தச் சடுதிமாற்றங்களின் வரலாற்று வரிசையை உய்த்தறியவும் முடியும். எடுத்துகாட்டாக, பல மாந்தர்களில் இருந்து பெறப்பட்ட ஒய் குறுமவகங்களின் குறிப்பிட்ட கணம் சடுதிமாற்றம் வையும் இந்தக் குறுமவகங்களின் ஐந்து மட்டும் சடுதிமாற்றம் யையும் பெற்றிருந்தால், அப்போது கட்டாயமாக சடுதிமாற்றம், சடுதிமாற்றத்துக்குப் பின்னரே ஏற்பட்டிருக்க வேண்டும்.
மாந்தரின ஒய் குறுமவகம் ஆண்சார்ந்த பாலினக் குறுமவகமாகும். அனைத்து மாந்தரின ஒய் குருமவகங்களும் புற உருவநிலையாக ஆண் தன்மை பெற்றனவே. கலக்கருவில் ஒய், எக்சு குறுமவகங்கள் இணையாக ஒருங்கே அமைந்திருந்தாலும் ஒய் குறுமவகம், எக்சு குறுமவகத்தின் ஒய் முனையில் மட்டுமே மீளிணைய வாய்ப்புள்ளது; எஞ்சிய 95% அளவு ஒய் குறுமவகங்கள் மீளிணைவில் பங்கெடுப்பதில்லை. எனவே ஒய் குறுமவகமும் அதில் ஏற்படும் சடுதிமாற்றங்களும் தந்தையிடம் இருந்து மகனுக்கு ஆண்கால்வழியாகக் கடத்தப்படுகின்றன. இது ஒய் குறுமவகமும் ஊன்குருத்து குறுமவகமும் தமக்கே உரிய தனிப்பான்மைகளைப் பெற்றுள்ளன.
மாந்தரின மரபியலில், ஒருமைப் பண்புக் குழுக்கள் மிக வழக்கமாக மாந்தரின ஒய் குறுமவக மரபன் ஒருமைப் பண்புக் குழுக்களாலும் மாந்தரின ஊன்குருத்து மரபன் ஒருமைப் பண்புக் குழுக்களாலும் அல்லது இவை இரண்டாலும் மக்கள்தொகை மரபியல் வரையறை செய்யப்படுகிறது.ஒய் மரபன் தந்தைக் கால்வழியாக தந்தையில் இருந்து மகனுக்கும் ஊன்குருத்து மரபன் தாய்க் கால்வழியாக இருபாலினக் குழவிகளுக்கும் மரபியலாகப் பெறப்படுகிறது. இவை இரண்டும் ஒவ்வொரு தலைமுறையிலும் தற்செயலான சடுதிமாற்றத்தால் மாறுமேயன்றி, தம்மிடையே ஊடுகலத்தலால் மாறுவதில்லை.
ஒருவர் கலக்கணிகத்தையும் கலக்கணிக சிற்றுறுப்புகளையும் தன் தாய்வழி அண்டத்தில் இருந்தே மரபுப் பேறாகப் பெறுகிறார்; விந்து குறுமவக மரபன்களை மட்டுமே மரபுவழியாகக் கடத்துகிறது. அனைத்து ஊன்குருத்துகளும் முட்டைக் கலத்தால் செரிக்கப்படும். எனவே ஊன்குருத்து மூலக்கூற்றில் ஏற்படும் சடுதிமாற்றங்கள், அவை நேரடியாக தாய்க்கால்வழியாக மட்டுமே கடக்கும். சடுதிமாற்றங்கள் மரபன் வரிசைமுறையில் உள்ள பிழைகளைப் படியெடுக்கும் நிகழ்வாகும். இவ்வகைத் தனிப்பிழைகள் ஒற்றைக் கருவன் பல்லுருவாக்கங்கள் எனப்படுகின்றன.
புவிப்பரப்புப் பரவல்களைப் பொறுத்து குழு இரு துனைக்குழுக்களாகப் பிரிகிறது. இவற்ரில் ஒன்றுதென்கிழ்க்கு ஆசியாவிலும் ஓசியானாவிலும் அமைய, மற்றொன்று அனைத்து ஐரோப்பிய மக்கள்தொகைகலையும் உள்லடக்குகிறது. ஒருமைப் பண்புக் குழு, அதவது குழுசார்ந்த ஆனால் அதன் துணைக்குழுவைச் சாராத ஊன்குருத்து மரபன் குழு ஆத்திரேலியப் பழங்குடி மக்களில் பரவலாக அமைகிறது. மேலும் தாழ் நிகழ்வெண்களில் ஐரோப்பாசியாவிலும் அமெரிக்கப் பழங்குடிகளிலும் அமைகிறது.
பெண்களில் அமையும் பிற குறுமவகங்களான, நிகரிணைக் குறுமவகங்களும் எக்சு குறுமவகங்களும் இனப்பெருக்கத்துக்கு உதவும் சிறப்பு உயிர்க்கலப் பிரிவான குன்றல் பகுப்பின்போது மீளினைவுக்கு குறுமவகத் தாண்டல் வழியாகத் தம் மரபுப் பொருளைப் பகிர்கின்றன. எனவே இந்தக் குறுமவகங்களின் மரபுப் பொருள்கள் ஒவ்வொரு தலைமுறையிலும் கலக்கின்றன. இதனால் புதிய சடுதிமாற்றங்கள் பெற்றோரில் இருந்து வழித்தோன்றல்களுக்குத் தற்போக்கில் கடத்தப்படுகின்றன.
ஒருமைப் பண்புக் குழு (வட ஆப்பிரிக்கா, ஆப்பிரிக்க நிலமுணை, தென்மேற்கு ஆசியா, தெற்காசியா, நடுத்தரைக் கடல் நாடுகள்); முன்பு ஒருமைப் பண்புக் குழு 2
ஒவ்வொரு ஒருமைப் பண்புக் குழுவும் முந்தைய ஒற்றை ஒருமைப் பண்புக் குழுவின் எச்சங்களில் இருந்தே தோன்றுகிறது . எனவே சார்புள்ல ஒருமைப் பண்புக் குழுக்களின் தொகுப்பைத் துல்லியமாக கிளைபிரிவு படிநிலைவரிசையில் அமைக்கலாம். இதில் ஒவ்வொரு கண ஒருமைப் பண்புக் குழுவும் மேலும் அகன்ற அண்மைக் கணத்தின் துணைக் கணமாகும் (இது மாந்தரினம் போன்ற இரட்டைப் பெற்றோர் கிளைபிரிவு அமைப்புக்கு எதிரானதாகும்).
மிக அண்மைய ஊன்குருத்து மரபன் ஒருமைப் பண்புக் குழுக்கள் மன்னிசு வான் ஓவனால் தன் தொகுதித் தரு வலைத்தளத்தில் பேணப்படுகின்றன.
ஒருமைப் பண்புக் குழுவின் கால்வழிவந்த மக்கள் கிழக்கு ஆப்பிரிக்கா, ஆசியா, அமெரிக்கப் பழங்குடிகள், மலனேசியா முழுவதிலும் அமைகின்றனர். ஆனால் இவை ஐரோப்பாவில் சற்றும் கூடக் காணப்படவில்லை. குழு ஆப்பிரிக்காவை விட்டு வெளியேறிய அடுத்த நகர்வைக் குறிக்கிறது. இது கிழக்காக நகராமல், வடக்காக நகர்ந்துள்ளது. இந்த நகர்வுக்கு சற்றே பின்னர் பெரிய குழு குழுவில் இருந்து பிரிந்துள்ளது.
பேரியல் குழு, வகைமையுள் அடங்குகிறது. இது மேற்கு, கிழக்கு ஐரோப்பாசியா புவிப்பரப்புகளில் பரவியுள்ளது. இன்று வாழும் பெரும்பாலான ஐரோப்பிய மக்கள்தொகைகளும் நடுவண் கிழக்குப் பகுதி மக்கள்தொகைகளும் இக்கிளைப் பிரிவில் அமைகின்றனர். இக்குழுவின் சிறு விழுக்காட்டு அளவு மக்கள் பிற வகைக் குழுக்களில் காணப்படுகின்றனர். வகையின் துணைக்குழுக்கள் கீழே தரப்படுகின்றன:
மாந்தரின ஒய் குறுமவக மரபன் ஒருமைப் பண்புக் குழுக்கள் முதல் வரையி அமைந்த ஆன்ங்கிலப் பெரிய ழுத்துகளில் பெயரிடப்பட்டுள்ளன. அவை மேலும் எண்களையும் ஆங்கிலச் சிறிய எழுத்துகளையும் பயன்படுத்தி உட்பிரிவுகளாகப் பிரிக்கப்படுகின்றன. ஒய் குருமவக ஒருமைப் பண்புக் குழுக்களின் பெயர்கள் ஒய் குறுமவகப் பேரிணையத்தால் பேணப்படுகின்றன.
1 எதியோப்பியர்களும் சொமாலியர்களும் இந்தியர்களும் இதில் அடங்குவர். ஆப்பிரிக்க நிலமுனைக்கும் அரேபியத் தீவகத்துக்கும் இடையில் இவை செங்கடலுக்கும் ஏதேன் வளைகுடாவுக்கும் குறுகிய நீர்ச்சந்தியால் மட்டும் பிரிக்கப்பட்டுள்ளதால் மரபன் பெயர்வுநடந்த்தால் இந்நிலை ஏற்பட்டுள்ளது.
ஒருமைப் பண்புக் குழுக்கள் எப்போதும் ஆங்கில நெடுங்கணக்கின் முதல் பெரிய எழுத்தால் குறிக்கப்படுகிறது, அதன் மேலும் துல்லியமான சீராக்கங்கள் கூடுதல் எண்ணாலும் சிறிய எழுத்தாலும் குறிக்கப்படும். எடுத்துகாட்டாக, 1 1 எனக் குறிக்கப்படும்.
மாந்தரின குழு முதலில் 0 முதல் 1-6 வரை பிரிய, 1-6 மட்டும் 3, , எனும் குழுக்களாகப் பிரிந்தது. குழுவில் ஆப்பிரிக்காவை விட்டு முதலில் வெளியேறிய மாந்தரின நகர்வுகள் அடங்கும். இவை கிழக்காகத் தென்கடலோரமாக நகர்ந்தன.
மக்கள்தொகைகளின் மரபியலை வரையறுக்க ஒருமைப் பண்குக் குழுக்களைப் பயன்படுத்தலாம். பெரும்பாலும் இவை புவிப்பரப்பைச் சார்ந்தே அமைகின்றன. எடுத்துகாட்டாக, கீழுள்ளவை ஊன்குருத்து மரபன் ஒருமைப் பண்புக் குழுக்களின் பிரிவுகளாகும்:
குழு, சில சீனர்களிலும் திபெத்தியர்களிலும் மங்கோலியர்களிலும் நடுவண் ஆசியர்களிலும் கொரியர்களிலும் அமரிந்தியர்களிலும் தென் சைபீரியர்களிலும் யப்பானியர்களிலும் ஆத்திரோனேசியர்களிலும் அமைகின்றனர்.
0 குழு, அரேபியாவில் எத்தியோப்பியர்களிலும் சொமாலியர்களிலும் காணப்படுகிறது; கிளை குழு, ஐரொப்பாவிலும் மேற்கு ஆசியாவிலும் வட ஆப்பிரிக்காவிலும் அமைகிறது;
பல சைபீரியன்களி உள்ளது; கிளை சில அமரிந்தியர்களில் உள்ளது; கிளை பல சாமியர்களிலும் கொரியர்களிலும் வட சீனர்களிலும்நடுவண் ஆசிய மக்களிலும் உள்ளது.
ஒய் குறுமவக ஆதாம் என்பது அனைத்து வாழும் மாந்தர்களின் மிக அண்மிய பொது தந்தைக் கால்வழி மூதாதைக்கு ஆய்வாளர்கள் இட்டுள்ள பெயராகும்.
ஊன்குருத்து ஏவாள் என்பது ஆய்வாளர்கள் அனைத்து வாழும்மாந்தரின் மிக அண்மிய பொதுத் தாய்க்கால்வழி மூதாதைக்குத் தந்துள்ள பெயராகும்.
இந்நிலையில் ரங்கண்ணா என்ற ஆசிரியர் அந்த ஊருக்கு மாற்றலாகி வருகிறார். அவர் பள்ளிக்குழந்தைகளைத் தன் குழந்தைகள் போலப் பாவித்து நன்றாகப் பாடம் சொல்லிக் கொடுப்பதுடன் நல்ல பழக்க வழக்கங்களையும் கற்றுக் கொடுக்கிறார். ஒரு நாள் வாசு என்ற பையன் ரங்கண்ணாவின் பேனாவைத் திருடுகிறான். அவனுக்கு நல்ல புத்தி சொல்லி பேனாவை அவனுக்கே கொடுத்துவிடுகிறார் ரங்கண்ணா. பிரெசிடென்ட் நாகப்பனின் தவறான நடவடிக்கைகளைக்கண்டு அவரை ரங்கண்ணா கண்டிக்கிறார். இதனால் ஆத்திரமுற்ற நாகப்பன் ரங்கண்ணாவின் வீட்டை தீ வைத்து எரித்து விடுகிறான். பள்ளி மாணவர்கள் சேர்ந்து ரங்கண்ணாவுக்கு வீடு கட்டிக் கொடுக்கிறார்கள்.
ஆரம்பப் பள்ளியை உயர் நிலைப் பள்ளியாக்க, குழந்தைகளை நடிக்க வைத்து ஒரு நாடகம் போட்டு பணம் திரட்டுகிறார் ரங்கண்ணா. அதை நாகப்பன் திருடி, தன் வீட்டில் வைக்க, அவனது மகள் ராதா அதனைக் கண்டு பணத்தை மீண்டும் ரங்கண்ணாவிடம் கொடுத்து விடுகிறாள். நாகப்பன் ராதாவின் மேல் கோபப்பட அங்கு வந்த கோலப்பன் சமாதானப்படுத்துகிறான். நாகப்பன் கோலப்பனைக் கத்தியால் குத்தி விடுகிறான். இதன் காரணமாக நாகப்பனுக்கு ஆறு ஆண்டுகள் சிறைத்தண்டனை கிடைக்கிறது.
ரங்கண்ணாவின் மகன் ரவி, சீதா என்ற பெண்ணையும் மற்றொரு மகன் கோபி, நாகப்பனின் மகள் ராதாவையும் திருமணம் செய்கின்றனர். மகள் கௌரியை திருமணம் செய்து கொடுத்த இடத்தில் வரதட்சணை பாக்கி, வீடு அடமானத்தில் இருக்கிறது.
மகன்கள் வீட்டை மீட்க முன்வரவில்லை. முன்பு பேனா திருடிய வாசு இப்போது இன்ஸ்பெக்டர் உத்தியோகம் வகிக்கிறான். அவன் ரங்கண்ணாவின் வீட்டை மீட்டுக் கொடுக்கிறான்.
25 வருடம் வேலை பார்த்தபின் ஓய்வு பெறுகிறார் ரங்கண்ணா. வறுமையில் வாடுகிறார். அவர் ஒரு மகன் வீட்டிலும், அவர் மனைவி சீதாம்மா இன்னொரு மகன் வீட்டிலும் பிரிந்து வாழ்கின்றனர். இந்நிலையில் ரங்கண்ணா மீது திருட்டுக் குற்றம் சுமத்தப்பட்டு போலீசாரால் கைது செய்யப் படுகிறார். சீதாம்மா மருமகளால் தூற்றப்பட்டு வெளியேற்றப்படுகிறாள்.
எங்கள் குடும்பம் பெரிசு 1958 ஆம் ஆண்டு வெளியான இந்திய தமிழ்த் திரைப்படமாகும். இத்திரைப்படத்தில் பி. ஆர். பந்துலு, எம். வி. ராஜம்மா, ஜி. முத்துக்கிருஷ்ணன், சௌகார் ஜானகி, குலதெய்வம் ராஜகோபால், பி. சரோஜாதேவி ஆகியோர் முக்கிய பாத்திரங்களில் நடித்தனர். சிவாஜி கணேசன் கௌரவ வேடத்தில் தோன்றி நடித்தார்.
மாவூர் என்ற கிராமத்தில் ஒரு ஆரம்பப்பள்ளி. அதில் கோலப்பன் ஆசிரியராக இருக்கிறார். நாகப்பன் அந்த ஊர் பஞ்சாயத்துத் தலைவர். அவர் உபாத்தியாயர் கோலப்பனுக்குச் சம்பளம் கொடுப்பதில்லை. இதனால் பள்ளி ஒழுங்காக நடப்பது கிடையாது. மாணவர்களுக்கும் படிப்பில்லை.
இவரது வாழ்நாள் பணியான, உடுக்கண அமைப்பின் இயக்கமும் கட்டமைப்பும் பற்றிய முதல் கோட்பாட்டு முயற்சி, எனும் ஆய்வுக் கட்டுரை 1922 இல் வெளியிடப்பட்டது. அதில் இவர் வில்லைவடிவ தீவுப் புடவியையும் விண்மீன்களின் அடர்த்தி ஆர வழியில் மையத்தில் இருந்து விளிம்புக்குச் செல்லும்போது குறைந்துகொண்டே போவதையும் அறிவித்தார். இது இப்போது காப்தேயன் புடவி என இவரது நினைவாக அழைக்கப்படுகிறது இவரது படிமத்தில் பால்வழி 40,000 ஒளியாண்டுகள் உருவளவு உள்ளதாகக் கருதப்பட்டது. சூரிய மையத்தில் இருந்து2,000 ஓளியாண்டுகள் தொலைவில் இருந்ததாக கருதப்பட்டது. இந்தப் படிம்ம் பால்வழியின் உயர்கிடைவரைகளில் பொருத்தமானதாகவும் பால்வழித் தளத்தில தவறானதாகவும் அமைந்தது. ஏனெனில் இதில் உடுக்கண ஊடக உட்கவர்தல், அப்போது அறயப்படாமையல் கருதப்படவில்லை.
காப்தேயன் பார்ன்வெல்டில் ஜெர்ட்டுக்கும் எலிசபெத்துக்கும் மகனாகப் பிறந்தார். இவர் 1868 இல் உட்ரெச்ட் பல்கலைக்கழகத்தில் இயற்பியலும் கணிதவியலும் கற்க சேர்ந்தார். இவர் 1875 இல் தன் ஆய்வுரையை முடித்த பிறகு, இலெய்டன் வான்காணகத்தில் சேர்ந்து பணிபுரிந்தார். பின்னர் குரோனிங்கன் பல்கலைக்கழகத்தில் வானியல், கோட்பாட்டு இயக்கவியல் துறையில் பேராசிரியரானார். இங்கு இவர் 1921 இல் ஓய்வு பெறும்வரை பணியாற்றினார். இவர் 1888 இல் நெதர்லாந்து அரசு கலை, அறிவியல் கல்விக்கழகத்தில் உறுப்பினர் ஆனார்.
காப்தேயன் 1904 இல் விண்மீன்களின் இயல்பு இயக்ககத்தை ஆய்வு செய்து அவை அவர் சம காலத்தில் கருதியதைப் போல தம் போக்கில் கண்டபடி இயங்கவில்லை என அறிவித்தார்; மாறாக விண்மீன்களை ஏறக்குறைய எரெதிராக இயங்கும் இரண்டுவகை ஓடைகளாகப் பிரிக்கலாம் என்றார். ஆனால் நம் பால்வழி சுழல்வதை நிறுவும் முதல் சான்றாக காப்திகேயனின் தரவுகள் அமைந்தமை பின்னர் உணரப்பட்டது. இத்தரவுகள் அறுதியாக பெர்ட்டில் இலிண்ட்பிளாடும் ஜான் ஊர்த்தும் பால்வெளி சுழற்சியைக் கண்டுபிடிக்க வழிவகுத்தன.
வெவ்வேறு திசைகளில் இயங்கும் விண்மீன்களை எண்ணி பால்வழியில் அமையும்விண்மீன்களின் பரவலை அறியும் பேராய்வுத் திட்டம் ஒன்றை 1906 இல் தொடங்கினார். இத்திட்டம் விண்கோளத்தில் 206 வட்டாரங்களில் விண்மீன்களின் தோற்றப் பருமை, கதிர்நிரல்வகை, ஆர விரைவு, இயல்பு இயக்கம் ஆகிய அளபுருக்களைக் கண்டறிய முனைந்த்து. இப்பெருந்திட்டம் தான் வானியலில் ஒருங்கிணைத்த முதல் புள்ளியியல் பகுப்பாய்வு ஆக விளங்கியது. இப்பணிக்கு நாற்பது நோக்கீட்டகங்களின் ஒத்துழைப்பு தேவைப்பட்டது.
இவர் 1896 க்கும் 1900 க்கும் இடையில் வான்காணக உதவியின்றியே, டேவிட் ஜில் படம்பிடித்த ஒளிப்படத் தட்டுகளை ஆய்வு செய்து அளக்க தன்னார்வமாக முன்வந்தார். ஜில் தெற்கு அரைக்கோள விண்மீன்களின் ஒளிப்பட அளக்கையை நன்னம்பிக்கை முனை அரசு வான்காணகத்தில் நடத்திக் கொண்டிருந்தார். இந்தக் கூட்டாய்வு முடிவுகள் நன்னம்பிக்கைமுனை ஒளிப்பட ஆய்வு முடிவுகள் என வெளியிடப்பட்டன. இதில் தெற்கு அரைக்கோளத்தில் உள்ள 454,875 விண்மீன்களின் இருப்பும் பருமையும் பட்டியல் இடப்பட்டன.
இவருக்கு 1913 இல் ஜேம்சு கிரைகு வாட்சன் பதக்கம் அளிக்கப்பட்டது. இவர் பின்னர் 1921 இல் தன் எழுபதாம் அகவையில் பணிவிடை பெற்றார் . ஆனாலும் இவர் தன் முன்னாள் மாணவராகிய இலெய்டன் நோக்கீட்டக இயக்குநரான வில்லெம் தெ சிட்டர் வேண்டிக்கொண்டதால் இலெய்டனுக்கு மீளவும் சென்று சம கால வானியல் செந்தரங்களுக்கு இயைவாக தம் உயர்த்த உதவினார்.
குரோனிங்கன் பல்கலைக்கழகத்தின் வானியல் துறை இவரது நினைவாகப் பெயரிடப்பட்டது. குரோனிங்கன் நகரத் தெருவொன்றும் இவரது நினைவாகக் காப்தேயன்லான் எனப் பெயரிடப்பட்டது. மேலும் கானரித் தீவில் உள்ள இலாபைமா அய்சக் நியூட்டன் குழுத் தொலைநோக்கிகளில் ஒன்றும் யாகோபசு காப்தேயன் தொலைநோக்கி என இவரது நினைவாகப் பெயரிடப்பட்டது .
காப்தேயன் ஆம்சுட்டர்டாமில் இறந்த பிறகே, இராபர்ட் டிரம்பிளர் உடுக்கண ஊடகம் சிவக்கும் அளவு கருதிய அளவினும் பெரியதாக உள்ளதைக் கண்டறிந்தார். இக்கண்டுபிடிப்பு பால்வழி உருவளவை 100,000 ஒளியாண்டுகளாக உயர்த்தி, சூரிய பால்வழி மையத்தில் இருந்து 30,000 ஒளியாண்டுகள் தொலைவில் அமைந்துள்ளதாக மாற்றியது.
யாகோபசு கார்னீலியசு காப்தேயன் ஒரு நெதர்லாந்து டச்சு வானியலாளர் ஆவார். இவர் பால்வெளி குறித்து விரிவான ஆய்வுகள் நடத்தியுள்ளார். இவர் பால்வெளிச் சுழற்சிக்கான சான்றைக் கண்டறிந்தார்.
இப்பணியின் பகுதியாக 1897 இல் இவர் காப்தேயன் விண்மீனைக் கண்டுபிடித்தார். இது 1916 இல் பர்னார்டு விண்மீன் கண்டுபிடிக்கும் வரை மற்ற எந்த விண்மீனையும் விட மிக உயர்ந்த இயக்கம் வாய்ந்ததாக அமைந்தது.
கி.பி முதலாம் நூற்றாண்டில் மகா விகாரையும், அபயகிரி விகாரையும் தொடங்கப்பட்ட காலத்திலிருந்து இலங்கையில் பிரிவேனாக்களின் வரலாறு தொடங்குகிறது. இதன் பின்னர் தொடர்ந்துவந்த அரசர்களின் காலங்களிலும் பல பிரிவேனாக்கள் நிறுவப்பட்டன. இந்தியாவில் நாளந்தா போன்ற பௌத்த உயர்கல்வி நிறுவனங்கள் இருந்தன. காலப்போக்கில் பௌத்தமும், பௌத்த மரபுக் கல்வியும் ஏறத்தாழ அழிந்துபோய்விட்டன. ஆனாலும், இலங்கையில் பிரிவேனாக் கல்விமுறை தொடர்ந்து வருகிறது. முற்காலத்தில் துறவிகளுக்கும் சாதாரண மக்களுக்கும் தனித்தனியான பாடத்திட்டங்கள் இருந்தன. சாதாரண மக்களுக்குப் பெரும்பாலும் தொழில்சார்ந்த பாடங்கள் கற்பிக்கப்பட்டன. துறவிகள் மொழிகள், மதம், மெய்யியல், வரலாறு, பொருளியல், புவியியல் ஆகிய பாடங்களைப் படித்தனர்.
பிரிவேனா என்பது, இலங்கையில் புத்த மதகுருமாருக்கான கல்வியை வழங்கும் நிறுவனங்களைக் குறிக்கும். பழைய காலத்தில் சாதாரண மக்கள் இடைநிலைக் கல்வியையும், உயர் கல்வியையும் பெற்றுக்கொள்வதற்கும் பிரிவேனாக்கள் உதவின. இரண்டாயிரம் ஆண்டுகளுக்கு முன்பே தொடங்கிய பிரிவேனாக் கல்விமுறை இன்றும் இலங்கையில் இருந்து வருகிறது. தற்போது இலங்கையின் கல்வி அமைச்சு பிரிவேனாக்களை நடத்தி வருகிறது. இளம் பிக்குகள் குருநிலைக்கு உயர்த்தப்படுமுன் பிரிவேனாக்களில் பயிற்சி பெறுகின்றனர்.
போர்த்துக்கேயர், ஒல்லாந்தர் ஆட்சிக் காலங்களில் கரைநாட்டுப் பகுதிகளில் புத்த மதம் ஒடுக்கப்பட்டதால் அப்பகுதிகளில் பிரிவேனாக் கல்வி பாதிக்கப்பட்டது. ஆனாலும், கண்டி இராச்சியம் போர்த்துகேயர், ஒல்லாந்தர் ஆட்சிகளுக்கு ஆட்படாமல் தப்பியதால் பிரிவேனாக்கள் அரச ஆதரவுடன் அங்கே வளர்ச்சியடையக் கூடியதாக இருந்தது.
"பிரிவேனா" என்னும் சிங்களச் சொல் "பரிவேனா" என்னும் பாளிச் சொல்லில் இருந்து பிறந்ததாகத் தெரிகிறது. "பரிவேனா" என்னும் சொல் பாளி மொழியில் பௌத்த குருமாரின் வாழிடங்களைக் குறிக்கும்.
மொழியியல் அடிப்படையில் சதபத பிராமணம் வேதகால சமசுக்கிருதத்தின் பிராமணக் காலத்தின் பிற்பகுதியைச் சேர்ந்தது. இது இந்தியாவின் இரும்புக் காலத்தில் பொ.கா.மு. 8வது முதல் 6வது நூற்றாண்டு வரையான காலப்பகுதியாகும். ஜான் என். பிரேமெர் இதன் காலம் ஏறத்தாழ பொ.கா.மு. 700 என்கிறார். இப்பிராமணத்தின் வாஜசனேயி மாத்தியந்தின உரையை ஆங்கிலத்தில் மொழிபெயர்த்தவரான ஜூலியஸ் எக்கெலிங் என்பார் இதன் சில பகுதிகள் மிகப் பழையவை எனினும், பிந்திய பகுதிகள் பொ.கா.மு. 300 காலப்பகுதிக்குரியவை எனக் கூறுகின்றார்.
சதபத பிராமணம் என்பது வேதக் கிரியைகள், சுக்ல யசுர் வேதத்தோடு தொடர்புடைய வரலாறுகள் தொன்மங்கள் ஆகியவற்றை விளக்கும் ஒரு உரைநடை நூல் ஆகும். இதன் பெயர் "நூறு பகுதிகளைக் கொண்ட பிராமணம்" என்னும் பொருள் கொண்டது. இந்நூல், பலிபீடங்களை உருவாக்குதல், சடங்குப் பொருட்கள், சடங்குகளுக்கான மந்திரங்கள், சோம பானம் என்பவற்றோடு சடங்குகளின் ஒவ்வொரு அம்சம் தொடர்பிலுமான குறியீடுகள் குறித்தும் விரிவாக விளக்குகின்றது.
மாத்தியந்தின வடிவத்தின் 14 காண்டங்களையும் இரண்டு முக்கிய பகுதிகளாகப் பிரிக்கலாம். முதல் ஒன்பது காண்டங்களும் இப்பிராமணத்துக்கு இணையான யசுர் வேதத்தின் சங்கிதையின் முதல் 18 காண்டங்களும் உரை விளக்கங்கள் ஆகும். ஏனைய ஐந்து காண்டங்களில் 14வது காண்டத்தின் பெரும்பகுதியாகக் காணப்படும் பிருகதாரண்யக உபநிடதத்தைத் தவிர மேலதிக விவரங்களும், சடங்கு சார்ந்த புதிய விடயங்களும் அடங்குகின்றன.
ந. மணிமொழியன் 1945ஆம் ஆண்டு மார்ச் மாதம் 25ந்தேதி தமிழ்நாட்டில் உள்ள இராமநாதபுரம் மாவட்டம் கொட்டகுடி எனும் கிராமத்தில் ஆன்மிகச் செல்வர் சா.ம.பெரி.நடராசன் திருமதி சௌந்தரம்மாள் தம்பதியருக்கு மூத்தமகனாக பிறந்தார். மணிமொழியன் தம் தந்தையார் கொட்டகுடியில் உருவாக்கிய ஆரம்ப பாடசாலையில் 1ஆம் வகுப்பு முதல் 5ஆம் வகுப்பு வரை பயின்றார். தொடர்ந்து காரைக்குடி முத்துக் கருப்பன் விசாலாட்சி நகராட்சி பள்ளியில் மேல்நிலைக் கல்வி பயின்றார். காரைக்குடி அழகப்பா கலைக்கல்லூரியில் பயின்று பொருளாதாரத்தில் இளங்கலைப் பட்டமும், திருச்சி ஜமால் முகமது கல்லூரியில் பொருளாதாரத்தில் முதுகலைப் பட்டமும் பெற்றார்.
தனது பணிக்காலத்தில் அயராது உழைக்கும் பழக்கம் கொண்டிருந்த மணிமொழியனார் பல்வேறு பணிகளை ஆற்றியிருந்தார். அவற்றில் குறிப்பிடும்படியானவை.
மணிமொழியன் தனது 25ஆம் வயதில் கமலாதேவியை திருமணம் செய்து கொண்டார். இவர்களுக்கு இரண்டு பெண்கள், இரண்டு ஆண்கள் என நான்கு பிள்ளைகள் உள்ளனர்.
ராணிகோட் கோட்டை என்பது பாக்கித்தானின் சிந்துப் பிரதேசத்தில் ஜம்சாரோ மாவட்டத்தில், சான் பிரதேசத்திற்கு அண்மையில் அமைந்துள்ள ஒரு வரலாற்றுச் சிறப்பு மிக்க கோட்டை ஆகும். இது சிந்துவின் பெரும் சுவர் எனவும் சிறப்பாக அழைக்கப்படுகின்றது. அத்துடன் உலகில் காணப்படும் மிகப்பெரிய கோட்டடைகளில் இதுவும் ஒன்றென வரலாற்று ஆய்வாளர்கள் குறிப்பிடுகின்றனர். இதன் சுற்றளவு அண்ணளவாக ருபத்து ஆறு கிலோமீற்றர்கள் ஆகும். இக்கோட்டையானது சீனப் பெருஞ்வ சுருடன் ஒப்பிட்டுப் பார்க்கப்படுகின்றது. 1993 ஆம் ஆண்டில் பாக்கிஸ்தான் நாட்டின் கல்வி அமைச்சினால் உலகப் பாரம்பரியக் களமாக பிரகடனப் படுத்துவதற்காக யுனெஸ்கோ அமைப்பிற்குப் பரிந்துரைக்கப்பட்டது. 1975 ஆம் ஆண்டின் சட்ட திட்டங்களிற்கு அமைவாக அப்போதைய அரசாங்கம்ம் இக்கோட்டையை வரலாற்றுத் தளமாக பிரகடனம் செய்து வைத்தது.
இக்கோட்டையானது ஐதரபாத்தின் வட தேசிய நெடுஞ்சாலையில் இருந்து 90 கிலோமீற்றர்கள் தொலைவில் அமைந்துள்ளது. அத்துடன் கராச்சியில் இருந்து சன் பிரத்ஜேசத்திற்கு வருவதற்கு வெறுமனே ஒரு மணித்தியால நேரம் போதுமானது. அத்துடன் இச்சான் நகரத்தில் இருந்து கிளைப் பாதைகளினூடாக 21 கிலோ மீற்றர் தொலைவில் செல்கின்ற போது ரனிகொட் கோட்டையின் கிழக்குத் திசையில் அமைந்துள்ள நுழைவாயிலை அடையலாம்.
ரங்க்பூர் மாவட்டத்தில் பேகம் ரோகெய பல்கலைக்கழகம், ரங்க்பூர் மருத்துவக் கல்லூரி, கார்மைக்கேல் கல்லூரிரங்க்பூர் இராணுவக் கல்லூரி, பாசறை பொதுப் பள்ளி, ரங்க்பூர் அரசுக் கல்லூரி மற்றும் ரங்க்பூர் காவல்துறை பள்ளி & கல்லூரி மற்றும் ரங்க்பூர் மாவட்டப் பள்ளிகள் உள்ளது. மேலும் இம்மாவட்டத்தில் 282 உயரநிலைப் பள்ளிகளும், 722 அரசு தொடக்கப் பள்ளிகளும், 38 இளையோர் உயர்நிலைப் பள்ளிகளும், 193 அரசு சாரா தொண்டு நிறுவனங்கள் நடத்தும் பள்ளிகளும், 370 இசுலாமிய சமயம் சார்ந்த மதராசா பள்ளிகளும் உள்ளது.
இம்மாவட்டத்தில் பாயும் டீஸ்டா ஆறு வேளாண்மைக்கு நீர் ஆதாரமாக உள்ளது. இம்மாவட்டத்தின் தட்ப வெப்பம் குறைந்த பட்சம் 11 டிகிரி செல்சியசும், அதிக பட்ச வெப்பம் 32 டிகிரி செல்சியசுமாக உள்ளது. ஆண்டின் சராசரி மழைபொழி 2391 மில்லி மீட்டராக உள்ளது.
ரங்க்பூர் மாவட்டத்தை நிர்வாக வசதிக்காக எட்டு துணை மாவட்டங்களாக பிரிக்கப்பட்டுள்ளது. அவைகள் பதர்கஞ்ச், கங்காச்சாரம், கௌனியா, மிதாபுக்குர், பீர்கச்சா, பீர்கஞ்ச், ரங்க்பூர் சதர், தாராகஞ்ச் ஆகும்.
அக்பரின் படைத் தலைவரான இராஜ மான் சிங் 1575-இல் ரங்க்பூர் மாவட்டத்தைக் கைப்பற்றி முகலாயப் பேரரசுடன் இணைத்தார். கிழக்கிந்திய கம்பெனி ஆட்சியின் போது ரங்க்பூர் மாவட்டத்திலும் துறவிகளின் கலகம் நடைபெற்றது.
ரங்க்பூர் மாவட்டம் (, தெற்காசியா நாடான வங்காள தேசத்தின் வடக்குப் புறத்தில், ரங்க்பூர் கோட்டத்தில் அமைந்துள்ளது. இம்மாவட்டத்தின் நிர்வாகத் தலைமையிடம் ரங்க்பூர் நகரம் ஆகும்.